

**AIZKRAUKLES NOVADA DOME**

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv

**SAISTOŠIE NOTEIKUMI Nr. 2025/**

APSTIPRINĀTI

ar Aizkraukles novada domes

#SEDES\_NORISES\_DATUMS\_V\_G# sēdes

lēmumu Nr. #LEMUMA\_NUMURS#(protokols Nr. SEDES\_NR#., \_. p.)

**Par Aizkraukles novada pašvaldības medību tiesību**

**piešķiršanas kārtību**

*Izdoti saskaņā ar Pašvaldību likuma 44. panta otro daļu,*

*Publiskas personas finanšu līdzekļu un mantas*

*izšķērdēšanas novēršanas likuma 3. panta 2. apakšpunktu,*

*Ministru kabineta 2014. gada 22. jūlija noteikumu Nr. 421 "Medību noteikumi" 13.,14. punktu*

1. Saistošie noteikumi nosaka medību tiesību piešķiršanas kārtību Aizkraukles novada pašvaldības (turpmāk arī –pašvaldības) īpašumā un tiesiskajā valdījumā esošajās zemes vienībās (turpmāk – noteikumi).
2. Pašvaldība medību tiesības nodod vienai personai, noslēdzot rakstveida līgumu par medību tiesību nodošanu lietošanā (turpmāk – medību līgums) uz termiņu, kas nav īsāks par 1 (vienu) gadu, bet ne ilgāk kā uz 10 (desmit) gadiem.
3. Par medību tiesībām jāmaksā nomas maksa, kas noteikta ar pašvaldības domes lēmumu. Pašvaldība ir tiesīga pārskatīt nomas maksu par medību tiesībām un vienpusēji mainīt nomas maksu ar domes lēmumu, bez grozījumiem līgumā un bez papildus vienošanās parakstīšanas, vienu mēnesi iepriekš nosūtot Nomniekam rakstisku paziņojumu vai rēķinu.
4. Iesniegumu un tā iesniegto dokumentu izvērtēšanu atbilstoši noteikumos izvirzītajām prasībām veic pašvaldības Centrālās pārvaldes Īpašuma nodaļa (turpmāk – Īpašuma nodaļa ), piesaistot lēmuma sagatavošanā un līguma noslēgšanā Centrālās pārvaldes Juridisko nodaļu.
5. Lēmumu par medību tiesību piešķiršanu vai atteikumu pieņem Aizkraukles novada dome (turpmāk – dome).
6. Par medību tiesību lietotāju var būt fiziskā vai juridiskā persona, uz kuras vārda reģistrēts medību iecirknis.
7. Persona, kura vēlas saņemt medību tiesības, jāiesniedz šādi dokumenti:
	1. fiziskai personai:
		1. iesniegums (*noteikumu* *1. pielikums*);
		2. jāuzrāda mednieka apliecība;
		3. ja personu pārstāv pilnvarotā persona, tad iesniegumā norāda pilnvarotās personas vārdu, uzvārdu, personas kodu, un iesniedz pilnvaru, kas apliecina pārstāvja pārstāvības tiesības;
		4. pušu vienošanos, ja medību tiesību lietotājs vēlas nomāt zemes vienību, kas saskaņā ar minētā līguma noteikumiem piekrīt attiecīgajam medību tiesību lietotājam, un šī zemes vienība atrodas tālāk par 100 m no medību tiesību lietotāja reģistrētā medību iecirkņa vai atrodas uz reģistrētā medību iecirkņa robežas.
	2. juridiskai personai:
		1. iesniegums (*noteikumu* *1. pielikums*);
		2. ja personu pārstāv pilnvarotā persona, tad iesniegumā norāda pilnvarotās personas vārdu, uzvārdu, personas kodu, un iesniedz pilnvaru, kas apliecina pārstāvja pārstāvības tiesības;
		3. pušu vienošanos, ja medību tiesību lietotājs vēlas nomāt zemes vienību, kas saskaņā ar minētā līguma noteikumiem piekrīt attiecīgajam medību tiesību lietotājam, un šī zemes vienība atrodas tālāk par 100 m no medību tiesību lietotāja reģistrētā medību iecirkņa vai atrodas uz reģistrētā medību iecirkņa robežas.
8. Īpašuma nodaļas darbinieks izvērtē noteikumu 7. punktā saņemtos iesniegumus un dokumentus. Īpašuma nodaļai ir tiesības pieprasīt no iesniedzēja papildus informāciju, ja pieprasāmā informācija saistībā ar saņemto iesniegumu nav tās rīcībā.
9. Medību tiesības pašvaldības zemes vienībās tiek piešķirtas pretendentiem, ievērojot šādu prioritāro secību:
	1. medību tiesību lietotājam, kura medību iecirknis ir reģistrēts Valsts meža dienesta (turpmāk- VMD) datu bāzē un kas pieteicies noteikumos noteiktā kārtībā, uz to iesniegumā pieteikto medību platību, uz kuru šim medību tiesību nomniekam ir noslēgts medību tiesību līgums vai beidzas medību tiesību līgums;
	2. medību lietotājam, kuru esošais medību iecirknis ieskauj pašvaldības zemes vienības un tās nav iespējams, pievienot cita medību tiesību lietotāja reģistrētajam medību iecirknim,
	3. medību tiesību lietotājam, kura medību iecirknis atrodas Aizkraukles novada teritorijā un reģistrēts VMD datu bāzē, un šī iecirkņa medību platība neatrodas tālāk par 100 metriem no pieteikumā pieteiktās pašvaldības medību platības vai starp medību tiesību lietotājiem ir noslēgts Medību likumā paredzētais līgums par medību iecirkņu ārējām robežām, saskaņā ar kura noteikumiem attiecīgā zemes vienība piekrīt.
10. Pašvaldība, saņemot iesniegumu, kas neatbilst noteikumu 9.punkta prioritārajām priekšrocībām, tās tīmekļa vietnē izvieto informāciju par šīm pašvaldības īpašumā vai tiesiskajā valdījumā esošajām medību platībām un nosaka 2(divu) nedēļu pieteikšanās termiņu.
11. Pašvaldība var nodot tādas īpašumā vai tiesiskajā valdījumā esošās medību platības, par kurām nav noslēgts medību līgums, ja informācija par medību platībām izvietošanas termiņš nav bijis īsāks par 2(divām) nedēļām no publicēšanas brīža.
12. Netiek vērtēti to iesniedzēju pieteikumi, kuriem ir nenokārtotas finansiālās saistības par medību tiesību nomas maksu ar pašvaldību un/vai, kuri nav iesnieguši visus nepieciešamos dokumentus.
13. Ja pieteikusies 1 (viena) persona, ar to tiek slēgts medību tiesību līgums par noteikumu 3. punktā noteikto nomas maksu. Ja pieteikušās vairākas personas, medību tiesību līgumu slēdz ar personu, ievērojot šo noteikumu 9. punktā noteikto secību.
14. Ja pieteikušies vairākas līdzvērtīgas personas, tad tiek rīkota izsole un medību tiesības iegūst persona, kurs nosolījis augstāko medību tiesību lietošanas maksu.
15. Medību tiesību izsoles norises kārtību regulē izsoles noteikumi, kurus apstiprina dome. Izsoli rīko Aizkraukles novada domes Izsoles komisija.
16. Medību tiesību līgumu un grozījumus tajā pašvaldības vārdā paraksta apvienību un pagastu pārvalžu vadītāji.
17. Pēc medību tiesību līguma noslēgšanas lēmumus par grozījumiem medību tiesību līgumā par piešķirtajām medību platībām pieņem dome.
18. Personai, kurai ar lēmumu piešķirtas medību tiesības, ir pienākums 1 (viena ) mēneša laikā no lēmuma pieņemšanas dienas noslēgt medību tiesību līgumu (noteikumu 2. pielikums) ar pašvaldību.
19. Personai, kurai ar lēmumu veikti grozījumi medību tiesību līgumā, ir pienākums 1 (viena ) mēneša laikā no lēmuma pieņemšanas dienas noslēgt vienošanos par grozījumiem medību tiesību līgumā ar pašvaldību.
20. Medību tiesību nomas līgumi, kas noslēgti līdz 2025.gada 1.maijam ir pārslēdzami jaunā redakcijā līdz 2025.gada 30..novembrim, atbilstoši noteikumu 2. punktam, piemērojot maksu, kas noteikta ar pašvaldības domes lēmumu.
21. Atsavinot pašvaldības zemes vienības par kurām noslēgts medību platību nomas līgums Īpašuma nodaļas darbinieks 3 (trīs ) mēneša laikā e pastā informē medību tiesību lietotāju par zemes īpašnieka maiņu.
22. Saistošie noteikumi stājas spēkā ar 2025.gada 1.augustu.
23. Ar šo Saistošo noteikumu stāšanos spēkā, atzīt par spēku zaudējušus ar Aizkraukles novada domes 2022.gada 15.septembra sēdes lēmuma Nr.580 (protokols Nr.19.,8.p) apstiprinātos Noteikumus Nr.2922/59 “Par Aizkraukles novada pašvaldības medību tiesību nomas piešķiršanas kārtību”.

Aizkraukles novada domes priekšsēdētājs L.Līdums

*1. pielikums*

Aizkraukles novada pašvaldības 2025. gada …jūlija

saistošajiem noteikumiem Nr. 2025/…..

 **Aizkraukles novada pašvaldībai**

 (fiziskās personas vārds, uzvārds/juridiskas personas nosaukums)

 (personas kods/reģistrācijas Nr.)

 (deklarētās dzīvesvietas adrese/juridiskā adrese)

 (tālrunis, e-pasts)

# IESNIEGUMS

Aizkraukles novada \_\_\_\_\_\_\_\_ pagastā

20\_\_\_. gada \_\_.\_\_\_\_\_\_\_\_\_

*Par medību tiesību nodošanu un medību tiesību līguma noslēgšanu*

Lūdzu nodot medību tiesības uz \_\_\_\_\_ gadiem Aizkraukles novada pašvaldības īpašumā vai tiesiskajā valdījumā esošajās zemes vienībās(*tabulu var pievienot pie iesnieguma kā pielikumu*):

|  |  |  |  |
| --- | --- | --- | --- |
| Nr.p.k | Pagasts, nosaukums  | Zemes vienības kadastra apzīmējums | Platība ,ha |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Norēķinu konts samaksai par medību tiesību nomu:

Medību tiesību līgumu un apmaksas rēķinu vēlos saņemt *(vajadzīgo atzīmēt)*:

*  uz e-pastu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Pielikumā:
*  iesniedzēja pārstāvības pilnvarojums
*  mednieka apliecības kopija (attiecināma fiziskai personai)
* Norādīt amatu , vārdu uzvārdu personai, kas parakstīs Līgumu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts, tā atšifrējums: \_\_\_\_\_\_\_\_\_\_\_\_\_\_\_\_\_\_

***\*****Parakstot šo dokumentu, persona piekrīt tās datu apstrādei atbilstoši fiziskai personai - paraksts juridiskai personai -paraksts, vārds uzvārds, amats Kontaktpersonas tālrunis EIROPAS PARLAMENTA UN PADOMES REGULAS (ES) 2016/679 par fizisku personu datu apstrādi un šādu datu brīvu apriti un ar ko atceļ Direktīvu 95/46/EK ( Vispārīgā datu aizsardzības regula) normām*

.*2. pielikums*

*Aizkraukles novada pašvaldības 2025. gada …jūlija*

*saistošajiem noteikumiem Nr. 2025/…..*

# MEDĪBU TIESĪBU LĪGUMS Nr.

Aizkrauklē

Datums skatāms laika zīmogā

**Aizkraukles novada pašvaldība**, reģistrācijas Nr.90000074812, juridiskā adrese: Lāčplēša iela 1A, Aizkraukle, Aizkraukles novads, LV-5101, kuru uz Aizkraukles novada pašvaldības nolikuma un …………….. apvienības pārvaldes nolikuma pamata pārstāv pārvaldes/pagasta vadītājs/a …………………., turpmāk tekstā - Pašvaldība, no vienas puses, un

**Vārds, uzvārds/juridiskas personas nosaukums \_\_\_\_\_\_\_\_\_\_\_\_\_\_\_\_\_\_\_**, personas kods/ reģistrācijas Nr.

\_\_\_\_\_\_\_\_\_\_, deklarētā adrese/ juridiskā adrese \_\_\_\_\_\_\_\_\_\_\_\_\_\_\_\_, kuru saskaņā ar statūtiem pārstāv valdes loceklis \_\_\_\_\_\_\_\_\_\_\_\_ (turpmāk – medību tiesību lietotājs), no otras puses, pamatojoties uz \_\_\_\_\_.gada \_\_\_.\_\_\_\_\_\_\_\_ domes lēmumu Nr.\_\_\_\_\_, turpmāk abas kopā sauktas puses, noslēdz šādu līgumu (turpmāk – arī līgums):

## 1. LĪGUMA PRIEKŠMETS

1.1. Pašvaldība piešķir un medību tiesību lietotājs saņem medību tiesību īstenošanai un medību organizēšanai Pašvaldības īpašumā vai tiesiskā valdījumā esošas zemes vienības saskaņā ar kadastra apzīmējumiem un platībām līguma pielikumā (1. tabula).

1.2. Uz līguma darbības laiku medību tiesību lietotājs iegūst visas tiesības un pienākumus, ko medību tiesību lietotājam nosaka spēkā esošie Latvijas Republikas normatīvie akti.

## 2. LĪGUMA TERMIŅŠ

2.1. Līgums stājas spēkā, kad to paraksta pēdējā no pusēm un ir piemērojams no \_\_\_\_\_.gada \_\_\_\_.\_\_\_\_\_\_\_\_\_ līdz \_\_\_\_\_. gada \_\_\_.\_\_\_\_\_\_\_\_\_\_\_\_\_\_\_\_\_, ar pirmtiesībām to pagarināt.

2.2. Līguma 2.1. punktā noteikto līguma termiņu var pagarināt, pamatojoties uz pušu rakstisku vienošanos.

## 3. NORĒĶINU KĀRTĪBA

3.1. Medību tiesību lietotājs maksā pašvaldībai maksu par medību tiesību nomu …. e*uro/ha* bez pievienotās vērtības nodokļa (PVN) gadā. Kopējā nomas maksa par ….....ha bez PVN \_\_\_\_\_ *euro* gadā , plus PVN ….% …euro gadā . PVN tiek aprēķināts saskaņā ar normatīvajiem aktiem.

3.2. Ja pašvaldība groza līguma 3.1. punktā noteikto nomas maksu (precizējot zemes platības vai palielinot nomas maksu ar domes lēmumu ), tad jaunā nomas maksa stājas spēkā bez medību tiesību lietotāja atsevišķas piekrišanas ar nākamo mēnesi no dienas, kad sniegts paziņojums par nomas maksas izmaiņām.

3.3.Medību tiesību lietotājs maksu par medību tiesībām samaksā 1 (viena) mēneša laikā pēc rēķina saņemšanas.

3.4. Nomas maksu par nepilnu gadu, medību tiesību lietotājs maksā proporcionāli atlikušo dienu skaitam attiecīgajā gadā.

3.5. Maksājumus medību tiesību lietotājs veic ar bezskaidras naudas norēķinu saskaņā ar pašvaldības izrakstīto rēķinu. Par apmaksas dienu tiek uzskatīta diena, kad rēķinā norādītā summa ieskaitīta pašvaldības norēķinu kontā bankā.

3.6. Puses vienojas, ka pašvaldība medību tiesību lietotājam paredzētos rēķinu sastāda elektroniski un nosūta uz medību tiesību lietotāja norādīto e-pasta adresi\_\_\_\_\_\_\_\_\_\_\_\_\_\_.

3.7. Puses atzīst un apstiprina, ka elektroniski sagatavots rēķins ir derīgs bez paraksta un ja uz tā norādīta piezīme "Rēķins ir sagatavots elektroniski un ir derīgs bez paraksta".

3.8. Medību tiesību lietotājam ir pienākums savlaicīgi veikt maksājumus. Ja medību tiesību lietotājs nav saņēmis pašvaldības nosūtīto rēķinu, tas nevar būt par pamatu nomas maksas nemaksāšanai vai maksājumu kavēšanai.

3.9. Ja maksājumi nokavēti, medību tiesību lietotājs par katru nokavējuma dienu maksā nokavējuma naudu 0,01 % (procentu) apmērā no nesamaksātās summas par katru kavējuma dienu.

3.10. Gadījumā, ja līguma spēkā esamības laikā saskaņā ar Latvijas Republikas normatīvajiem aktiem mainās PVN likme, līdzēji savstarpējos norēķinos piemēro jauno PVN likmi ar tās spēkā stāšanās datumu.

## 4. PUŠU TIESĪBAS, PIENĀKUMI UN ATBILDĪBA

4.1. Puses savā darbībā ievēro Medību likumu, Medību noteikumus un citus normatīvos aktus.

4.2. Pašvaldība apņemas:

4.2.1. atļaut medību tiesību lietotājam brīvi izmantot līguma pielikumā 1.tabulā minētās platības medību iecirkņa organizēšanai un apsaimniekošanai;

4.2.2. ievērot, ka medību tiesības vienlaikus tiek nodotas tikai 1 (vienam) medību tiesību lietotājam;

4.2.3. ja pašvaldība ir noslēgusi līgumu par zemes nomu lauksaimnieciskajai izmantošanai, aizsardzības pasākumus pret iespējamiem medījamo dzīvnieku nodarītiem postījumiem nodrošina zemes nomnieks;

4.2.4. nekavējoties ziņot medību tiesību lietotājam par konstatētajiem medījamo dzīvnieku nodarītiem postījumiem (zemes vienības nomas gadījumā ziņošanas pienākums ir izpildīts, ja to paziņo zemes vienības nomnieks) un nepieciešamības gadījumā saskaņojot vietu medību torņa vai tam pielīdzināmo ietaišu ierīkošanai (zemes vienības nomas gadījumā saskaņojums nepieciešams ar zemes vienības nomnieku);

4.3. Pašvaldībai ir tiesības:

4.3.1. pieprasīt no medību tiesību lietotāja informāciju par līgumā paredzēto saistību izpildi;

4.3.2. pieprasīt atlīdzināt medību tiesību lietotājam tā darbības vai bezdarbības rezultātā nodarītos zaudējumus, kā arī tos zaudējumus, ko radījuši medījamie dzīvnieki (izņemot gadījumus, ja postījumi veikti attiecīgās sugas saudzēšanas laikā, kad medības ir aizliegtas vai tā (vai zemes vienības nomnieks) nav informējusi medību tiesību lietotāju par postījumu sākšanos);

4.3.3. pieprasīt zaudējumu atlīdzināšanu medījamo dzīvnieku nodarīto postījumu gadījumā atbilstoši normatīvo aktu prasībām;

4.3.4. nodod nomā trešajai personai saimnieciskās darbības veikšanai, bez medību tiesību lietotāja piekrišanas, līguma pielikumā 1.tabulā noteiktās zemes vienības (izņemot medību tiesības), savukārt medību tiesību lietotājs nav tiesīgs celt šajā sakarā jebkāda veida pretenzijas;

4.3.5. lauksaimniecībā izmantojamās zemes nomas gadījumā, zaudējumu atlīdzināšanas tiesības un tiesības pieprasīt zaudējumu atlīdzināšanu izmanto zemes vienības nomnieks kā apsaimniekotājs;

4.3.6. ja nav ievērotas līguma 4.2.3. un 4.2.4. apakšpunktos noteiktās darbības, pašvaldībai vai zemes vienības nomniekam zūd prasījuma tiesības par zaudējumu atlīdzināšanu medījamo dzīvnieku postījumu gadījumos.

4.4. Medību tiesību lietotājs apņemas:

4.4.1. 1 (viena) mēneša laikā no līguma noslēgšanas datuma, parakstītu līgumu, parakstītu vienošanos par grozījumiem līgumā vai to apliecinātu kopiju iesniegt Valsts meža dienestā (turpmāk – VMD), pašvaldības nododamo medību platību pievienošanai medību iecirknim vai jauna iecirkņa reģistrēšanai (ja attiecināms).

4.4.2. izmantot līguma pielikumā 1.tabulā minētās medību platības saskaņā ar Latvijas Republikas normatīvajos aktos noteiktajām prasībām medību platību izmantošanā, apsaimniekošanā, medību tiesību realizēšanā, medību platībās nodrošinot medību resursu ilgtspējīgu apsaimniekošanu, nenododot medību tiesības citam medību kolektīvam (izņemot līguma 4.4.5. apakšpunktā noteiktajā gadījumā);

4.4.3. veikt aizsardzības pasākumus pret iespējamiem medījamo dzīvnieku (bebru un pārnadžu) postījumiem mežaudzēs un lauksaimniecības kultūrās, ciktāl tas nav pretrunā ar vides un dabas aizsardzības prasībām, kā arī ierobežot medījamo dzīvnieku postījumus aizsargājot lauksaimniecības kultūras un meža audzes, zemes vienībās ar meliorācijas sistēmām likvidēt bebru apmetnes meliorācijas grāvjos, ievērojot valsts un pašvaldības mežsaimniecības atbildīgo amatpersonu rakstiskus norādījumus e pastā;

4.4.4. nodrošināt aizsardzības pasākumus pret iespējamiem medījamo dzīvnieku nodarītiem postījumiem, ciktāl tas nav pretrunā ar vides un dabas aizsardzības prasībām;

4.4.5. vērsties VMD, lai saņemtu papildus medību atļaujas limitēto medījamo sugu dzīvnieku medīšanai vai ja medījamie dzīvnieki izdara postījumus ārpus noteiktā medību termiņa;

4.4.6. ja nav limitēto medījamo dzīvnieku medību atļaujas medību iecirknī, kuram pievienotas pašvaldības platības, gadījumos kad pastāv postījumu nodarīšanas apdraudējums, slēgt līgumu ar medību tiesību lietotāju, kuram tāda atļauja ir;

4.4.7. epizootiju uzliesmojuma laikā, aktīvi sadarboties ar pašvaldības pārstāvjiem seku likvidēšanas un draudu novēršanas jautājumos un rīcībā, piemērojot līguma 4.4.6. apakšpunktā noteikto (ja attiecināms);

4.4.8. darīt visu iespējamo, lai novērstu medījamo dzīvnieku izdarīto postījumu turpināšanos un aktīvi sadarboties ar pašvaldības izveidoto Medību koordinācijas komisiju, ja tā tiek iesaistīta medījamo dzīvnieku postījumu novēršanā un domstarpību risināšanā;

4.4.9. veikt līguma pielikumā 1.tabulā minētajās medību platībās, kas reģistrēts VMD, atbilstoši normatīvo aktu prasībām, medījamo dzīvnieku līķu savākšanu un iznīcināšanu (ja attiecināms);

4.4.10. saudzīgi izturēties pret medību platībām, ar savām rīcībām nebojāt, nepiegružot ar sadzīves atkritumiem, ievērot ugunsdrošības un vides aizsardzības noteikumu prasības, kā arī netraucēt pašvaldībai īstenot publisko funkciju vai pašvaldības medību platībā ietilpstošajās zemes vienībās lietotājam/nomniekam veikt saimniecisko darbību;

4.4.11. ne vēlāk kā 1 (vienu) mēnesi pirms līguma izbeigšanās, bet līgumam izbeidzoties ne vēlāk kā pēdējā līguma darbības dienā, demontēt 4.5.3. apakšpunktā atļautos objektus, pretējā gadījumā tie tiek uzskatīti par pamestu mantu un pašvaldība brīvi rīkojas ar tiem;

4.4.12. Civillikumā noteiktā kārtībā atbildēt par sekām, kas medību tiesību lietotāja rīcības vai bezdarbības rezultātā, neievērojot normatīvo aktu prasības, radušās medību platībās, tādējādi nodarot kaitējumu un zaudējumus pašvaldībai, zemes lietotājam/nomniekam, trešajām personām un to īpašumiem;

4.4.13. nekavējoties informēt pašvaldību, ja zudis līguma pamats.

4.5. Medību tiesību lietotājam ir tiesības:

4.5.1. pirmtiesības uz jauna medību tiesību līguma slēgšanu, par līguma pielikumā 1.tabulā minēto līguma priekšmetu, ja ir izpildītas līgumā minētās saistības;

4.5.2. pārvietoties pa medību platībām, tajās esošajiem ceļiem, stigām un citiem infrastruktūras objektiem, nebojājot tos;

4.5.3. ierīkot medību torņus, barotavas, piebarošanas lauciņus un šaušanas vizūras, un tml., kas ir estētiski gaumīgi, netraucē ceļu ekspluatāciju un uzturēšanu, netraucē meža apsaimniekošanas un infrastruktūras uzturēšanas darbus vai operatīvu rīcību ugunsgrēka gadījumā, nebojāt augošus kokus, iepriekš saskaņojot paredzamās darbības ar pašvaldību (lietotāju/nomnieku, ja zeme iznomāta).

4.6. Medību tiesību lietotājam nav tiesību nodot medību tiesības apakšnomā vai cita veida lietojumā citām personām.

4.7. Pašvaldība (zemes lietotājs/nomnieks) un medību tiesību lietotājs apņemas nekavējoties nodrošināt savstarpēju apmaiņu ar informāciju par konstatētajiem medījamo dzīvnieku nodarītiem postījumiem, lauksaimniecības un meža kultūrām pašvaldības medību platībās.

## 5. LĪGUMA GROZĪJUMI UN IZBEIGŠANA

5.1. Pašvaldībai ir tiesības vienpusēji izbeigt līgumu pirms termiņa, bez jebkādas kompensācijas vai zaudējumu, kas saistīti ar līguma pirmstermiņa izbeigšanu, izmaksas, paziņojot medību tiesību lietotājam rakstveidā par to 1 (vienu) mēnesi iepriekš, ja medību tiesību lietotājs:

5.1.1. izmanto medību platību mērķiem, kas nav paredzēts līgumā un pašvaldība rakstveidā ir brīdinājusi medību tiesību lietotāju par to un medību tiesību lietotājs 10 (desmit) dienu laikā pēc brīdinājuma saņemšanas nav veicis nepieciešamās darbības minētā pārkāpuma novēršanai;

5.1.2. vairāk par 2 (diviem) mēnešiem nokavējis šajā līgumā noteikto maksājumu;

5.1.3. pārkāpj normatīvos aktos noteiktos medību tiesību lietotāja pienākumus, kā arī pārkāpj līgumā noteiktās medību tiesību lietotāja saistības;

5.2. Pašvaldība ir tiesīga veikt grozījumus līgumā, 3 (trīs) mēnešus iepriekš brīdinot medību tiesību lietotāju, ja zemes vienības nepieciešamas pašvaldības funkciju veikšanai.

5.3. Medību tiesību lietotājs ir tiesīgs vienpusēji izbeigt līgumu pirms termiņa, par to rakstiski brīdinot pašvaldību vismaz 1 (vienu) mēnesi iepriekš.

5.4. Jebkuras līguma izmaiņas, kuru grozīšanas kārtība nav atrunāta šajā līgumā, stāsies spēkā tad, ja tās tiks noformētas rakstiski un vienojoties būs pušu parakstītas.

5.5. Medību tiesības pašvaldības medību platībās ietilpstošajās zemes vienībās, kuras pašvaldība ir atsavinājusi trešajai personai, medību tiesību lietotājam izbeidzas , kad pašvaldība noslēgusi pirkuma līgumu ar trešo personu un e pastā par to paziņojusi medību teisību lietotājam;

5.6. Līgumu atceļošs (kopumā vai attiecīgā daļā) nosacījums, ja ir stājies spēkā VMD lēmums par atteikumu pievienot medību platības (kadastra apzīmējums, platība) Medību tiesību lietotāja reģistrētajam medību iecirknim līguma pielikumā 1.tabulā norādītajās medību platībās vai (ja attiecināms) reģistrēt jaunu iecirkni.

5.7. Līguma 5.6. punktā minētajā gadījumā, pašvaldība paziņo medību tiesību lietotājam VMD lēmumu par atteikumu reģistrēt medību platības un pusēm vienojoties tiek veikti grozījumi līguma pielikumā 1.tabulā ne vēlāk kā 1 (viena) mēneša laikā pēc atbilstošās informācijas saņemšanas no VMD.

5.9. Šī līguma nosacījumu papildinājumi un/vai grozījumi var tikt izdarīti tikai ar rakstisku pušu vienošanos, ko parakstījušas abas puses vai to pilnvarotie pārstāvji. Mutiskas vienošanās un sarunas netiek uzskatītas par šī līguma papildinājumiem vai grozījumiem.

## 6. NEPĀRVARAMA VARA

6.1. Puses nav atbildīgas par līgumsaistību neizpildi un neizpildes radītajiem zaudējumiem, ja tas noticis nepārvaramas varas apstākļu tiešā ietekmē (piemēram, dabas stihija, ugunsgrēks, militārās darbības). Par līgumsaistību izpildes neiespējamību minēto apstākļu dēļ, puse rakstiski informē otru pusi 5 (piecu) dienu laikā pēc šo apstākļu iestāšanas un, ja nepieciešams, vienojas par turpmāko līguma izpildes kārtību vai līguma izbeigšanu. Puses savstarpēji sniedz ziņas arī par šo apstākļu izbeigšanos.

## 7. NOSLĒGUMA NOTEIKUMI

7.1. Puses vienojas, ka pašvaldība saziņai ar medību tiesību lietotāju tiesīga izmantot tā norādīto e pastu, telefona numuru, reģistrēto juridisko adresi. Dokumenti, kas tiek nosūtīti ar elektroniskā pasta starpniecību, tiek uzskatīti par saņemtiem un paziņotiem otrajā darba dienā pēc to nosūtīšanas dienas.

7.2. Ja kādai no pusēm mainās juridiskais statuss, vai kādi līgumā norādītie rekvizīti, tās pienākums nekavējoties, bet ne vēlāk kā 10(desmit) dienu laikā, paziņot par to otrai pusei.

7.3. Visos jautājumos, kas nav paredzēti šajā līgumā, puses vadās no Latvijas Republikā spēkā esošajiem normatīvajiem aktiem.

7.4. Strīdus un domstarpības, ja tādi rodas pēc līguma noslēgšanas puses risina Latvijas Republikas spēkā esošajos normatīvajos aktos paredzētajā kārtībā.

7.5. Ja starp pusēm radušies strīdi un domstarpības, kas ir Medību koordinācijas komisijas kompetencē, nav atrisināti savstarpējo sarunu ceļā, tostarp ar Medību koordinācijas komisijas līdzdalību, strīdus un domstarpības puses risina Latvijas Republikas spēkā esošajos normatīvajos aktos paredzētajā kārtībā.

7.6. Līgums kopā ar pielikumu ir sagatavots elektroniski uz 5 (piecām) lappusēm. Līgums parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā drošā elektroniskā paraksta laika zīmoga datums.

Pielikumā *: 1.tabula uz ….lp.*

## 8. PUŠU REKVIZĪTI UN PARAKSTI

|  |  |
| --- | --- |
| **Pašvaldība****Aizkraukles novada pašvaldība****Reģ. Nr. 90000074812****Juridiskā adrese: Lāčplēša iela 1A, Aizkraukle,** **Aizkraukles novads, LV -5101****Banka: A/S SEB banka****Bankas konts: LV28UNLA0035900130302****e-pasts:** **dome@aizkraukle.lv****\_\_\_\_\_\_\_\_\_\_\_\_\_\_\_ apvienības pārvaldes vadītājs** **Vārds ,uzvārds*****/\*paraksts/*** | **Medību tiesību lietotājs****Nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Reģ. reģ. Nr. \_\_\_\_\_\_\_\_\_\_\_\_\_\_\_\_\_\_\_\_****Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **Bankas konts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****e-pasts saziņai:** **Valdes loceklis/priekšsēdētājs****Vārs ,uzvārds*****/\*paraksts/*** |

*Līguma* p*ielikums*

*1. tabula*

Medību tiesību lietotājam piešķirtās medību platības (turpmāk – medību platības)

|  |  |  |  |
| --- | --- | --- | --- |
| Nr.p.k | Pagasts, nosaukums  | Zemes vienības kadastra apzīmējums | Platība ,ha |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |